Πρέντραγκ Έρακ

Ο Πρέντραγκ Έρακ (σερβικά: Предраг Ерак), γεννήθηκε στις 1 Ιουλίου 1970 στο Τράβνικ της Σοσιαλιστικής Δημοκρατίας της Βοσνίας-Ερζεγοβίνης, η οποία αποτελούσε τμήμα της τότε ενωμένης Γιουγκοσλαβίας και είναι Βόσνιος, σερβικής καταγωγής βετεράνος ποδοσφαιριστής και νυν προπονητή ποδοσφαίρου.

 Βιογραφία 
Ως ποδοσφαιριστής, ξεκίνησε από τις ακαδημίες της  άσημης NK Vlašić Turbe, αλλά πραγματοποίησε το επαγγελματικό του ντεμπούτο, το 1987, στην ΝΚ Τσέλικ της Ζένιτσα. Αγωνίζονταν ως δεξί μπακ και διακρίνονταν για τις προωθήσεις του.

Το 1990 μεταγράφηκε στην Χάιντουκ Σπλιτ και τα με χρώματά της κατέκτησε το Κύπελλο Γιουγκοσλαβίας. Αγωνίστηκε σε 22 αγώνες χωρίς να σημειώσει κάποιο τέρμα ενώ την ίδια περίοδο πραγματοποίησε και τη μοναδική του συμμετοχή στην Εθνική Νέων μέχρι 21 ετών) της πρώην Γιουγκοσλαβίας.

Το 1991 μετακόμισε στην Ελλάδα και υπέγραψε συμβόλαιο συνεργασίας με τον Ηρακλή Θεσσαλονίκης, στο οποίο κατέγραψε 100 συμμετοχές και σημείωσε 4 τέρματα.

Το καλοκαίρι του 1995, μεταγράφηκε και αγωνίστηκε για μια τριετία στον Απόλλωνα Αθηνών, πραγματοποιώντας 82 εμφανίσεις και σκοράροντας 5 τέρματα.

Το καλοκαίρι του 1998, επέστρεψε στη Θεσσαλονίκη για λογαριασμό του Άρη Θεσσαλονίκης.  Πραγματοποίησε το ντεμπούτο του στους «κίτρινους» στις 23 Αυγούστου 1998, στον αγώνα Άρης –Εθνικός Αστέρας 2-0. Άρης –Εθνικός Αστέρας 2-0 
Πέρασε τα επόμενα δύο χρόνια στον σύλλογο, πραγματοποιώντας 31 συμμετοχές [23 στη Super League, 7 στο θεσμό του Κυπέλλου Ελλάδας ενώ παράλληλα αγωνίστηκε (μπαίνοντας ως αλλαγή) στις 30 Σεπτεμβρίου 1999, στο αγώνα-ρεβάνς με την ελβετική Σερβέτ Γενεύης για το Κύπελλο ΟΥΕΦΑ. Σερβέτ-ΑΡΗΣ 1-2 (1999-00) ΟΥΕΦΑΗ ιστορία δεν ξεχνιέται: Σερβέτ-ΑΡΗΣ 1-2 (vid). 

Το καλοκαίρι του 2000, έμεινε ελεύθερος από τον Άρη και συμφώνησε με τον Ατρόμητος Αθηνών όμως αγωνίστηκε μόλις σε 4 αγώνες.

Το 2001, ο Έρακ επέστρεψε στη Σερβία για να αγωνιστεί στην FΚ Sloga Kraljevo. Ακολούθησαν 2 σύντομα, ανεπιτυχή περάσματα από τις Ζέμουν και OFK Bačka, προτού κρεμάσει οριστικά τα ποδοσφαιρικά του παπούτσια. Predrag Erak at Srbijafudbal

Μετά το τέλος της ποδοσφαιρικής του σταδιοδρομίας, ασχολήθηκε με την προπονητική. To Γενάρη του 2008 ανέλαβε καθήκοντα βοηθού προπονητή, δίπλα στον πρώην συμπαίκτη του στο Ηρακλή, Ιβάν Γιοβάνοβιτς, στο πάγκο του ΑΠΟΕΛ. Στο ΑΠΟΕΛ πανηγύρισε τρείς φορές την κατάκτηση του Παγκύπριου πρωταθλήματος (2008/09, 2010/11 και 2012/13), ενός Κυπέλλου (2007/08) και τριών  Super Cup (2008, 2009, 2011) ενώ παράλληλα πραγματοποίησε πρωτόγνωρα εκπληκτική πορεία (για τα δεδομένα της Κύπρου) στους ομίλους του Τσάμπιονς Λιγκ αντιμετωπίζοντας την Πόρτο, την Τσέλσι, τη Ρεάλ Μαδρίτης και την Ατλέτικο Μαδρίτης. 

Τον Ιούνιο του 2013 ανέλαβε βοηθός προπονητής (και πάλι στο πλευρό του Γιοβάνοβιτς) της Αλ Νασρ ΣΚ, ομάδας από τα Ηνωμένα Αραβικά Εμιράτα. Στο πόστο αυτό παρέμεινε μέχρι τον Οκτώβρη του 2016. Επαναπροσλήθηκε, μαζί με τον Γιοβάνοβιτς, το Γενάρη του 2018 και ολοκλήρωσε τη δεύτερη θητεία του στην ομάδα, το Δεκέμβρη του ιδίου έτους. Predrag Erak. Κατά τη θητεία του στην αραβική χώρα, κατέκτησε ένα GCC Club Cup (2014), ένα UAE President's Cup (2014/15) κι ένα UAE League Cup (2014/15).

Το 2021 ακολούθησε (πάλι ως βοηθός προπονητή) τον Γιοβάνοβιτς στον πάγκο του Παναθηναϊκού  και στην πρώτη του σεζόν κατέκτησε το Κύπελλο Ελλάδας απέναντι στην ομάδα του ΠΑΟΚ (με σκορ 1-0). Οδήγησε τον Παναθηναϊκό σε τελική φάση ευρωπαϊκής διοργάνωσης μετά από 7 χρόνια με την πρόκριση στους ομίλους του Γιουρόπα Λιγκ. Στις 26 Δεκεμβρίου του 2023 αποχώρησε από τον Παναθηναϊκό, μαζί με τον Γιοβάνοβιτς.

Την 1η Αυγούστου 2024, ανακοινώθηκε η πρόσληψή του από την ΕΠΟ ως βοηθού προπονητή της  Εθνική Ελλάδας (με πρώτο προπονητή και πάλι τον Ιβάν Γιοβάνοβιτς). Και επίσημα εποχή Ιβάν Γιοβάνοβιτς στην Εθνική Ελλάδος !

Εθνική Ομάδα
Το 1990, ο Έρακ πραγματοποίησε τη μια και μοναδική εμφάνισή του με την Εθνική Νέων της τότε Γιουγκοσλαβίας. Predrag Erak

 Παραπομπές 

Ι
Κατηγορία:Ξένοι ποδοσφαιριστές στην Ελλάδα
Κατηγορία:Γιουγκοσλάβοι ποδοσφαιριστές
Κατηγορία:Σερβοβόσνιοι
Κατηγορία:Ποδοσφαιριστές Α΄ Κατηγορίας Γιουγκοσλαβίας
Κατηγορία:Ποδοσφαιριστές ΝΚ Τσέλικ Ζένιτσα
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ατρόμητου Αθηνών
Κατηγορία:Σέρβοι προπονητές ποδοσφαίρου